**POLITIKA O ZAŠTITI OSOBNIH PODATAKA**

**I. UVODNE INFORMACIJE**

Vaše osobne podatke obrađujemo i koristimo zakonito, pošteno i transparentno, štiteći pritom sigurnost Vaših osobnih podataka od neovlaštene ili nezakonite obrade, primjenjujući tehničke, sigurnosne i organizacijske mjere zaštite.

Osobne podatke obrađujemo u skladu s odredbama Uredbe (EU) 2016/679 Europskog

parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka, o stavljanju izvan snage Direktive 95/46/EZ (Opća uredba o zaštiti podataka) te Zakona o provedbi Opće uredbe o zaštiti podataka (NN br. 42/18.).

Ovom Politikom, sukladno odredbom članka 13. i 14. Opće uredbe o zaštiti podataka izvješćujemo Vas o tome kako obrađujemo Vaše osobne podatke, koja prava imate u vezi s obradom i zaštitom podataka i kako ta prava možete ostvarivati.

**II. PODACI O VODITELJU OBRADE**

Tko je odgovoran za obradu Vaših podataka i koga možete kontaktirati u vezi s tim?

Voditelj obrade je:

Centar za odgoj i obrazovanje „Vinko Bek“

Kušlanova 59a

10001 Zagreb

e-mail: sluzbenik\_zop@net.hr

**III. KONTAKT PODACI SLUŽBENIKA ZA ZAŠTITU PODATAKA**

Sukladno članku 37. Opće uredbe o zaštiti podataka, Centar za odgoj i obrazovanje „Vinko Bek“ (u daljnjem tekstu: Centar) imenovao je službenika za zaštitu osobnih podataka.

Na sva pitanja koja se tiču obrade Vaših osobnih podataka i/ili ostvarivanja prava predviđenih Općom uredbom o zaštiti podataka, možete se obratiti službeniku za zaštitu podataka kojeg možete kontaktirati

a) poštom na adresu:

Centar za odgoj i obrazovanje „Vinko Bek“

n/p službenika za zaštitu osobnih podataka

Kušlanova 59a

10000 Zagreb

b) elektroničkom poštom na: sluzbenik\_zop@net.hr

**IV. KATEGORIJE OSOBNIH PODATAKA KOJE PRIKUPLJAMO**

Osobni podaci su svi podaci koji se odnose na pojedinca čiji je identitet utvrđen ili se može utvrditi osobito uz pomoć identifikatora kao što su ime i prezime, identifikacijski broj, podaci o lokaciji, mrežni identifikator ili uz pomoć jednog ili više čimbenika svojstvenih za fizički, fiziološki, genetski, mentalni, ekonomski, kulturni ili socijalni identitet tog pojedinca.

Vrste osobnih podataka koje obrađujemo:

• osobni podaci radnika i podaci vezani za radni odnos potrebni za ispunjavanje zakonom propisanih obveza,

• osobni podaci zaprimljeni u postupku raspisanog natječaja za zasnivanje radnog odnosa ili stručnog osposobljavanja na rad,

• osobni podaci potrebni za ispunjavanje zakonom propisanih obveza u vezi isplate plaće i drugih materijalnih davanja radnicima,

• osobni podaci o korisnicima socijalnih usluga koji su propisani posebnim propisima,

• osobni podaci učenika osnovnoškolskog i srednjoškolskog obrazovanja i roditelja/ skrbnika učenika koji su propisani posebnim propisima,

• osobni podaci polaznika programa glazbene škole,

• osobni podaci o zdravlju te vrsti i težini oštećenja zdravlja utvrđenoj prema posebnim propisima,

• osobni podaci polaznika programa stručnog usavršavanja i studentske prakse,

• osobni podaci vanjskih suradnika.

**OBRADA OSOBNIH PODATAKA PUTEM VIDEONADZORA I NA WEB STRANICI**

Video nadzor može se postaviti jedino u svrhu koja je nužna i opravdana za zaštitu osoba i imovine, ako ne prevladavaju interesi ispitanika koji su u suprotnosti s obradom podataka putem video nadzora.

Zakonom je propisano da se podaci, odnosno videozapisi mogu čuvati najviše 6 mjeseci od prikupljanja što znači da je potrebno podatke izbrisati nakon proteka 6 mjeseci. Snimke se mogu i dulje čuvati ukoliko se vodi sudski proces i potrebne su u svrhu provođenja dokaznog postupka. Pristup videozapisima mogu imati samo osobe koje je voditelj obrade ovlastio i ne smije se dogoditi da netko treći ima uvid u takve podatke.

Mjesto koje je pokriveno video nadzorom mora biti adekvatno označeno i to slikom uz tekst s podacima o tome da je prostor pod video nadzorom, navedenim podacima o voditelju obrade te podacima za kontakt putem kojih pojedinac može ostvariti svoja prava. Zabranjeno je postavljanje nadzornih uređaja u prostorijama za osobnu higijenu i presvlačenje radnika te za odmor korisnika.

Imena radnika i korisnika kao i njihove slike mogu se objavljivati na web stranici ili tiskovini Centra uz privolu radnika, korisnika, roditelja ili skrbnika. Iznimno se slike i osobni podaci radnika i korisnika mogu objavljivati bez privole ako se radi o informaciji o javnom događaju koji ulazi u područje slobodnog medijskog praćenja i informiranja.

**V. SVRHA OBRADE OSOBNIH PODATAKA**

Svrha obrade osobnih podataka:

• ispunjavanje zakonom propisanih obveza u vezi zapošljavanja radnika,

• ispunjavanje zakonom propisanih obveza u vezi prijema u radni odnos u kojem je kandidat po raspisanom natječaju ispitanik temeljem privole,

• ispunjavanje zakonom propisanih obveza u vezi isplate plaće i drugih materijalnih davanja radnicima,

• ispunjavanje prava i obveza iz područja socijalne djelatnosti pružanja socijalnih usluga u skladu sa zakonskim i podzakonskim propisima,

• ispunjavanja prava i obveza iz područja djelatnosti osnovnoškolskog i srednjoškolskog odgoja i obrazovanja u skladu sa zakonskim i podzakonskim propisima,

• ostvarivanje programa glazbenog obrazovanja,

• ostvarivanje programa stručnog usavršavanja i studentske prakse,

• izvršavanje zadataka od javnog interesa ili izvršavanje javnih ovlasti voditelja obrade,

• poštivanje pravnih obveza voditelja obrade,

• zaštita ključnih interesa ispitanika ili druge fizičke osobe,

• izvršavanje ugovora u kojima je ispitanik stranka,

• izvršavanje ostalih obveza temeljem važećih zakona i propisa.

**VI. PRAVNA OSNOVA OBRADE OSOBNIH PODATAKA**

Obrada osobnih podataka u smislu GDPR-a je zakonita ako je ispunjen jedan od sljedećih uvjeta:

− ispitanik je dao privolu za obradu svojih osobnih podataka u jednu ili više posebnih svrha,

− obrada je nužna za izvršavanje ugovora u kojem je ispitanik stranka ili kako bi se poduzele

radnje na zahtjev ispitanika prije sklapanja ugovora,

− obrada je nužna radi ispunjavanja pravnih obveza Centra,

− obrada je nužna kako bi se zaštitili ključni interesi ispitanika ili druge fizičke osobe,

− obrada je nužna za izvršavanje zadaće od javnog interesa ili pri izvršavanju javnih ovlasti

Centra.

Ako se obrada temelji na privoli, ispitanik ima pravo u bilo kojem trenutku povući privolu, a da to ne utječe na zakonitost obrade koja se temeljila na privoli prije nego što je ona povučena.

**VII. KATEGORIJE PRIMATELJA OSOBNIH PODATAKA**

Kategorije primatelja osobnih podataka su:

• nadležne institucije kojima je podatke voditelj obrade dužan dostavljati temeljem zakonskih propisa (primjerice ministarstva nadležna za socijalnu djelatnost i obrazovanje),

• dostava podataka trećoj strani na temelju privole korisnika ili privole zaposlenika.

Prikupljene podatke učiniti ćemo dostupnima samo onim subjektima koji imaju zakonsko pravo

na podatke, a radi realizacije određenog prava korisnika ili zaposlenika, a sve sa ciljem ispunjenja svrhe za koju su navedeni osobni podaci prikupljeni.

**VIII. RAZDOBLJE POHRANE OSOBNIH PODATAKA**

Razdoblje pohrane osobnih podataka je sukladno zakonskim i podzakonskim propisima

odnosno posebnim rokovima čuvanja arhivskog gradiva, a koji su utvrđeni Pravilnikom o zaštiti

i obradi arhivskog i registraturnog gradiva, osim u slučaju da je pokrenut postupak prisilne naplate neplaćenih računa ili ako je uložen prigovor, sve do konačnog dovršetka postupka po

prigovoru u skladu s važećim propisima.

**IX. MJERE SIGURNOSTI I ZAŠTITE OSOBNIH PODATAKA**

Prikupljeni osobni podaci savjesno su zaštićeni od gubitaka, uništenja, manipulacije, neovlaštenog pristupa i neovlaštenog izdavanja.

Koristimo tehničke i organizacijske zaštitne mjere kako bi se osigurala sigurnost osobnih podataka te usklađujemo aktivnosti s važećim propisima o zaštiti osobnih podataka.

Zaposlenici Centra su obvezni poštivati privatnost podataka korisnika i pridržavati se Opće uredbe o zaštiti podataka, zakona, podzakonskih propisa i općih akata koji reguliraju zaštitu osobnih podataka.

**X. PRAVA ISPITANIKA**

Prava ispitanika utvrđena su Općom uredbom o zaštiti podataka:

• Pravo na pristup podacima: od Centra kao voditelja obrade, možete dobiti potvrdu o tome obrađuju li se Vaši osobni podaci; ako se obrađuju imate pravo na pristup osobnim podacima i informacijama predviđenim člankom 15. Opće uredbe o zaštiti podataka, među kojima, primjerice: svrhe obrade, kategorije osobnih podataka, rokovi čuvanja itd. Ako to zatražite, Centar će Vam dostaviti kopiju osobnih podataka koji se obrađuju.

• Pravo na ispravak: ako su osobni podaci koji se obrađuju nepotpuni ili netočni, ispitanik u bilo kojem trenutku može zahtijevati ispravak ili njihovu dopunu.

• Pravo na brisanje: ispitanik ima pravo zatražiti brisanje svojih osobnih podataka ako obrada više nije nužna u odnosu na svrhe za koje su prikupljeni, ako je obrada protupravna ili ako obrada predstavlja nerazmjerno zadiranje u zaštićene interese ispitanika. Pri tome treba voditi računa o razlozima koji bi eventualno onemogućavali trenutačno brisanje, primjerice kod podataka za koje je zakonski propisana obveza arhiviranja i sl.

• Pravo na ograničenje obrade: ispitanik može zatražiti ograničenje obrade svojih podataka ako:

- ospori točnost podataka tijekom razdoblja koji omogućava provjeru točnosti tih podataka,

- je obrada podataka bila protupravna, ali ispitanik umjesto brisanja traži ograničenje njihove uporabe,

- podaci nisu više potrebni za predviđene svrhe ali su potrebni radi ostvarenja pravnih zahtjeva,

- je ispitanik podnio prigovor na obradu tih podataka.

• Pravo na prenosivost podataka: ispitanik ima pravo zatražiti da se osobni podaci koji se odnose na njega, a koje je pružio voditelju obrade, u strukturiranom, uobičajeno upotrebljavanom i strojno čitljivom formatu, prenesu drugom voditelju obrade ako se ti podaci obrađuju:

- na temelju privole koja se može kasnije opozvati ili radi ispunjenja ugovora,

- pomoću automatiziranih procesa.

• Pravo na prigovor: ako se osobni podaci distribuiraju radi izvršenja zadaća od javnog interesa ili zadaća javnih tijela ili radi legitimnog interesa, ispitanik može podnijeti prigovor protiv takve obrade podataka ako postoji interes za njihovu zaštitu.

• Pravo na žalbu: ako ispitanik smatra da su prigodom obrade njegovih osobnih podataka prekršeni hrvatski ili europski propisi o zaštiti podataka, uz zamolbu za prethodno obraćanje voditelju obrade radi razjašnjenja eventualnih nejasnoća. Ispitanik ima pravo uložiti žalbu Agenciji za zaštitu osobnih podataka, odnosno u slučaju promjene važećih propisa, drugom tijelu koje će preuzeti njenu nadležnost ili nadzornom tijelu unutar EU-a.

Neovisno o prethodno navedenom, ako smatrate da je obradom osobnih podataka koju provodimo prekršena Opća uredba o zaštiti podataka ili nacionalni provedbeni propis, možete se obratiti službeniku za zaštitu osobnih podataka preko preporučene pošte na adresu Centra ili

elektroničkom poštom na e-mail: sluzbenik\_zop@net.hr kako bismo zajednički pokušali riješiti Vašu pritužbu.

**XI. OBAVIJEST O PROMJENAMA**

Svaka promjena Politike zaštite osobnih podataka Centra objavit će se na ovoj web stranici.

Ukoliko imate bilo kakvih pitanja vezanih uz Politiku zaštite osobnih podataka možete nas kontaktirati na e-mail: sluzbenik\_zop@net.hr

 Centar za odgoj i obrazovanje „Vinko Bek“